ઘણા લોકો સફળતાની કહાની લખે તો છે પણ કહેવામાં એમ આવે છે કે તેમને બધી સુવિધા આપવામાં આવતી હતી, કે તેમને બધી સુવિધાઓ મળતી હતી. પણ મોટી સફળતા એ કહેવાય છે જે તમામ મુશ્કેલીની વચ્ચે પણ પોતાનો રસ્તો બનાવે છે અને સફળ થઈને મંઝિલ પર વિજયધ્વજ લહેરાવે છે. વાત્સલ્યસિંહ ચૌહાને સફળતાનો એવો જ ઝંડો ખોડી દીધો છે, જેના વિશે સામાન્ય માણસ કલ્પના પણ નથી કરી શકતા. માઈક્રોસોફટે આઈઆઈટી ખડગપુરમાં બી.ટેક્. કોમ્પ્યુટર સાયન્સ ફાઈનલ યરના વિદ્યાર્થી વાત્સલ્યસિંહ ચૌહાનને વાર્ષિક રૂ.1.20 કરોડનું સેલેરી પેકેજની જોબ ઓફર કરી છે. આઈઆઈટીમાં 1થી 20 ડિસેમ્બર સુધી થયેલા કેમ્પસ પ્લેસમેન્ટમાં સોફ્ટવેર એન્જિનિયરના પદ માટે તેમને આ સૌથી મોટું પેકેજ મળ્યું.